Diari Oficial de la Generalitat Valenciana


Sumari del DOGV 2038, del 03-06-1993 (1993/828207)

RESOLUCIÓ de 13 de maig de 1993, de la Conselleria de Treball i Afers Socials, per la qual es convoquen ajudes per a la realització d'accions formatives dirigides a col lectius de dones amb dificultats especifiques d'integració laboral per a l'exercici de 1993.
---------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2038

Data del DOGV
:   03-06-1993

Secció del DOGV
:   ALTRES DISPOSICIONS

Número del document
:   1993/828207


Data del document
:   13-05-1993

Organisme emissor
:   Conselleria de Treball i Afers Socials

Tipus de document
:   Resolució

Anàlisi jurídica

Resolució de 13 de maig de 1993, de la Conselleria de Treball i Afers Socials, per la qual es convoquen ajudes per a la realització d'accions formatives dirigides a col.lectius de dones amb dificultats específiques d'integració laboral per a l'exercici de 1993.  
El compromís de la Generalitat Valenciana en l?impuls de polítiques d'igualtat d'oportunitats per a la dona en tots els àmbits socials de la Comunitat Valenciana, suposa, com a pas fonamental, la plena integració laboral d'aquestes en tots els sectors d'activitat de la nostra economia.  
En aquest sentit, el Decret 12/1992, de 16 de gener, del Consell de la Generalitat Valenciana (DOGV 03.02.92) impulsa programes de foment d'ocupació, dirigits a evitar desequilibris socials, amb especial esment en la reinserció laboral d'aquells col·lectius amb majors dificultats d'integració, i defineix com a objectiu prioritari el desplegament de programes formatius específics dirigits a dones, tant ocupades com aturades.  
Per altra banda, l?Ordre de 26 de gener de 1993 (DOGV 11.02.93), de la Conselleria de Treball i Afers Socials, que determina i regula els programes de formació professional ocupacional i contínua per a l?exercici de 1993, en el seu article primer estableix com a prioritaris els projectes formatius dirigits al col·lectiu esmentat.  
Per tot això, en desplegament de l'article 3.4 de l?Ordre de 26 de gener de 1993, de la Conselleria de Treball i Afers Socials, d'acord amb les competències atribuïdes pel Decret 13/92, de 28 de desembre, del President de la Generalitat Valenciana, en matèria de formació professional ocupacional, i fent ús de les atribucions que em confereix la Llei 5/1983, de 30 de desembre, de Govern Valencià, resolc:  
Article primer  
Es convoquen ajudes a través de subvencions per desenvolupar accions formatives dirigides a la qualificació i al perfeccionament professional de dones que intenten integrar-se en l'activitat laboral o que pretenguen promoure's a categories superiors.  
Els cursos subvencionats s'iniciaran i finiran durant 1993.  
Article segon  
Les accions de formació professional que se sol·liciten tindran com a objectiu generar majors perspectives en l'accés, en el manteniment o en la promoció de l?ocupació, i s'adaptaran específicament als següents programes:  
1. Accions formatives dirigides a dones desocupades a realitzar en comarques o en sectors d'activitat econòmica on es troben infra-representades.  
2. Accions formatives d'actualització professional, de perfeccionament o de reciclatge dirigides a dones aturades majors de 25 anys, amb un mínim d'un any d'antiguitat en la seua situació d'atur, i que desitgen inserir-se o reinserir-se en l'activitat laboral.  
3. Accions formatives d'iniciació o de qualificació professional en favor de dones aturades que es troben en grups de risc o que patesquen marginació social.  
4. Accions formatives per a col·lectius de dones ocupades amb baixos nivells professionals a fi de facilitar la seua estabilitat laboral o promoció a categories laborals superiors.  
Els cursos que es realitzen en els programes 1, 2 i 3 inclouran necessàriament continguts formatius d'autoestima, d'orientació professional i de tècniques de recerca d'ocupació.  
En tots els programes s'inclouran continguts de seguretat i higiene específics de l?ocupació.  
Article tercer  
Les ajudes podran sol·licitar-les entitats públiques o privades amb plena capacitat jurídica i que presentaran els projectes formatius aportant tots els mitjans humans i materials necessaris per a la seua realització i desenvolupament.  
Article quart  
Les entitats que desitgen participar en aquest programa formatiu hauran de complir els requisits exigits per l'article 6 de l?Ordre de 26 de gener de 1993, de la Conselleria de Treball i Afers Socials, formalitzant una sol·licitud dirigida al Conseller de Treball i Afers Socials. A aquesta s'adjuntarà la següent documentació:  
- Memòria de l'acció de formació professional ocupacional a desenvolupar, on es detallaran tots els elements pedagògics necessaris per a la seua realització i que s'ajustarà en la seua forma al model normalitzat.  
- Escriptura de constitució de l?entitat i poders del representant legal que subscriu la sol·licitud.  
El termini de presentació de les sol·licituds de subvenció serà de 45 dies comptadors a partir de l?endemà de la publicació d'aquesta resolució al Diari Oficial de la Generalitat Valenciana.  
La documentació es presentarà en el registre de les direccions territorials de la Conselleria de Treball i Afers Socials a Alacant (c/ Pintor Llorenç Casanova, 6), a Castelló (plaça Mª Agustina, 1-2n) i a València (av. Baró de Càrcer, 36); sense perjudici dels que estableix l'article 38.4 de la Llei 30/92, de Règim Jurídic de les Administracions Públiques i del Procediment Administratiu Comú.  
Article cinquè  
1. La valoració dels projectes formatius sol·licitats serà realitzat, amb un informe previ emès per les direccions territorials de la Conselleria de Treball i Afers Socials, per una comissió d'avaluació que estarà presidida pel Director General de Formació i Inserció Professional o per la persona en qui delegue, i estarà formada pels següents membres:  
- Tres representants nomenats pel president de la comissió entre el personal adscrit a la Direcció General de Formació i Inserció Professional.  
- Dos representants de l?Institut Valencià de la Dona, creat per la Llei 5/92, de 30 de juny, de la Generalitat Valenciana, i nomenats per la seua directora general.  
Les sessions que realitze la comissió d'avaluació se sotmetran al règim previst per als òrgans col·legiats en el capítol II de la Llei 30/1992, de Règim Jurídic de les Administracions Públiques i del Procediment Administratiu Comú.  
2. La comissió d'avaluació seleccionarà aquelles accions que considere que generen majors perspectives en l'accés, el manteniment o la promoció d'ocupació per al col·lectiu participant.  
Amb aquesta finalitat, les accions formatives es valoraran d'acord amb els criteris definits en els punts 1, 2 i 3 de l'article setè de l'Ordre de 26 de gener de 1993, de la Conselleria de Treball i Afers Socials.  
Article sisè  
La determinació de la quantia de les ajudes a les entitats, la tramitació, la proposta de resolució, la resolució d'aquestes, la captació d'alumnes i la publicitat, la justificació de la despesa i la meritació de la subvenció; i les obligacions de les entitats externes beneficiàries i les conseqüències del seu incompliment, seran les regulades en l'Ordre de 26 de gener de 1993, de la Conselleria de Treball i Afers Socials.  
Hi seran igualment d'aplicació els articles que componen el títol III referent a ajudes als alumnes assistents als programes formatius que regula l'Ordre de 26 de gener esmentada.  
Article setè  
Les subvencions establertes en aquesta disposició seran a càrrec del programa 322.20 de formació professional ocupacional i en la línia 401/000/93, per un import global màxim de 18.474.659 de pessetes.  
València, 13 de maig de 1993.- El Conseller de Treball i Afers Socials: Martín Sevilla Jiménez.